దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
నాన్సెన్స్.. మహేష్‌ని కేటీఆర్ అంతమాట అనేశాడా?
ప్రిన్స్ మహేష్ బాబు, కియార అద్వానీ జోడీగా కొరటాల దర్శకత్వంలో తెరకెక్కిన ‘భరత్ అనే నేను’ ఏప్రిల్ 20 విడుదలై బ్లాక్ బస్టర్ హిట్‌గా నిలవడంతో చిత్రానికి సినీ ప్రముఖులతో పాటు రాజకీయ వర్గాల నుంచి ప్రశంసలు లభిస్తున్నాయి.
Samayam Telugu | Updated:
Apr 28, 2018, 04:02PM IST
ప్రిన్స్ మహేష్ బాబు, కియార అద్వానీ జోడీగా కొరటాల దర్శకత్వంలో తెరకెక్కిన ‘భరత్ అనే నేను’ ఏప్రిల్ 20 విడుదలై బ్లాక్ బస్టర్ హిట్‌గా నిలవడంతో చిత్రానికి సినీ ప్రముఖులతో పాటు రాజకీయ వర్గాల నుంచి ప్రశంసలు లభిస్తున్నాయి. ఈ చిత్రంలో మహేష్ బాబు ముఖ్యమంత్రిగా మెప్పించిన తీరును రియల్ పొలిటీషియన్స్ ప్రశంసిస్తూనే ఉన్నారు. తాజాగా బుధవారం నాడు ‘భరత్ అనే నేను’ చిత్రాన్ని రీల్ లైఫ్ ముఖ్యమంత్రి మహేష్‌తో కలిసి రియల్ లైఫ్ ముఖ్యమంత్రి సన్, ఐటీ శాఖామంత్రి కేటీఆర్ వీక్షించారు. ఈ సందర్భంగా మంత్రి కేటీఆర్.. హీరో మహేష్‌బాబు, దర్శకుడు కొరటాలశివను ప్రత్యేకంగా అభినందించారు. వ్యక్తిగతంగా ఈ సినిమాను తాను ఎంజాయ్ చేశానని కేటీఆర్ ట్విట్టర్ ద్వారా పేర్కొన్నారు. చిత్ర ప్రదర్శన అనంతరం ఏర్పాటు చేసిన ప్రెస్‌మీట్‌లో మహేష్‌బాబు, కొరటాల శివతో కలిసి కేటీఆర్ పాల్గొన్నారు. ఈ సందర్భంగా మహేష్, కేటీఆర్‌ల ఆసక్తికరమైన చర్చ జరిగింది. రీల్ సీఎంతో రియల్ సీఎం సన్ సరదా సంభాషణ వీక్షకులను విపరీతంగా ఆకట్టుకుంటూ వైరల్‌గా మారింది.
వీరి ఇంటరాక్షన్‌లో మహేష్ ఓ ఆసక్తికరమైన విషయాన్ని ప్రేక్షకులతో పంచుకున్నారు. కేటీఆర్‌తో తనకు ఉన్న స్నేహం గురించి వివరిస్తూ.. కేటీఆర్‌లో మంచి విమర్శకుడు ఉన్నారని, నా వరకూ ఆయన నా సినిమా చూస్తున్నారంటే నాలో టెన్షన్ మొదలౌతోంది. సినిమా చూసిన వెంటనే ఆయన అభిప్రాయాన్ని కుండబద్దలు కొట్టినట్లు ఉన్నది ఉన్నట్టు చెప్పేస్తారు. ‘ఆగడు’ సినిమా అప్పుడు ఇలాంటి అనుభవమే ఎదురైంది. ఈ సినిమా చూసిన వెంటనే ఫోన్ చేసి ‘స్టాప్ డూయింగ్ నాన్సెన్స్ లైక్ దిస్’ అంటూ ఘాటుగా విమర్శించారంటూ తమ మైత్రీబంధాన్ని బయటపెట్టారు మహేష్. మహేష్, కేటీఆర్ పూర్తి ఇంటర్వ్యూపై మీరూ ఓ లుక్కేయండి.
X